Blóm kattartungunnar eru smá og ósjáleg , fjórdeild , í alllöngu axi á stöngulendanum . Krónupípan er ljósgrænleit , hærð ; krónufliparnir fjólubláleitir með breiðum himnufaldi . Bikarblöðin eru græn , himnurend . Fræflar eru fjórir með gulum frjóhirzlum . Ein fræva með einum stíl . Aldinið er aflangur baukur , um 2 - 3 mm langur , opnast með þverrifu . Stöngullinn er aðhærður , blaðlaus . Blöðin eru í stofnhvirfingu , striklaga eða ofurlítið rennulaga , þykk , 3 - 5 mm breið , 10 - 20 sm löng , oftast stutthærð en stundum hárlaus . Kattartunga í klettum undir Eyjafjöllum 1963 .